A Kollégiumok Igazgatójának 13/2022. sz. módosító határozata a Selye János Doktorandusz Szakkollégiumban alkalmazandó díjakról a 2022. szeptember 1-től 2023. augusztus 31-ig terjedő időszakra

A Szakkollégium céljainak elérése érdekében a Kollégiumok Igazgatósága jelentős kedvezményt (75% illetve 60%) biztosít a szakkollégisták elhelyezése során. E kedvezmény figyelembe vételével, a Semmelweis Egyetemmel jogviszonyban álló szakkollégistáknak az elhelyezésért a következő térítési díjat állapítom meg:

|  |  |  |
| --- | --- | --- |
|  | 1 fő | 2 fő |
| egyágyas lakószoba | 30.000,-Ft/hó | - |
| kétágyas lakószoba | 30.000,-Ft/hó | 25.000,-Ft/hó |

Más felsőoktatási intézménnyel jogviszonyban álló doktorandusz hallgató az intézmények közötti szerződéssel helyezhető el, amennyiben az adott intézmény kifizeti a doktorandusza elhelyezését. Amennyiben ilyen szerződés nincs, az elhelyezés a vendégelhelyezésre vonatkozó 5/2022-es Igazgatói határozat alapján biztosítható.

Az elhelyezés során a rendelkezésre álló lakószobákat úgy kell feltölteni, hogy kétágyas szobában a lehetőség szerint két hallgató kerüljön elhelyezésre. Amennyiben két kétágyas szobát 1-1 azonos nemű hallgató vesz igénybe, a hallgatók összeköltöztetését el kell végezni. Amennyiben erre a hallgató kérésére nem kerül sor, úgy a hallgatónak az üres férőhely kedvezmény nélküli díját – 60.000,-Ft/hó – is meg kell fizetnie.

A kedvezményes elhelyezés jelentős egyetemi támogatással valósul meg, ezért az elhelyezett hallgató köteles életvitel szerűen igénybe venni a férőhelyét. Amennyiben ez nem valósul meg, úgy az elhelyezésért a mindenkor megállapított vendégdíjat kell alkalmazni.

Doktorandusz szakkollégista által fogadott vendég alkalmi elhelyezésének érvényes térítési díja egységesen 1.500 Ft /fő/ éj. Tartósan (3 napot meghaladóan) vendéget csak előre bejelentett módon és az erre kijelölt vendégszobában fogadhat a hallgató.

Ezen módosító határozattal a 2022. július 15.-én kiadott 10/2022-es Igazgatói határozat visszavonásra kerül.

Jelen határozatban megállapított díjak 2022. szeptember 01-től érvényesek.

Budapest, 2022. szeptember 28.

 Dr. Godó Ferenc

 igazgató

 sk.